Rom huser [[Cinecittà]]-studierne, som er de største film- og tv-produktionsfaciliteter i det kontinentale Europa og er center for den italienske filmindustri. Et stort antal af nutidens største filmhits er filmet her. Det 40 [[hektar|ha]] store kompleks ligger 9&nbsp;km fra Roms centrum og er en del af et af verdens største produktionsmarkeder, kun overgået af [[Hollywood]], med flere end 5.000 professionelle ansatte (fra sæsonansatte kostumeskabere til specialister inden for visuelle effekter). Her er skabt mere end 3.000 produktioner, fra nylige spillefilm som ''[[The Passion of the Christ]]'' og ''[[Gangs of New York]]'' til filmklassikere som ''[[Ben-Hur (film fra 1959)|Ben-Hur]]'', ''[[La dolce vita]]'' og filmene af ''[[Federico Fellini]]''.
Historie